Але справа ўсё ж патроху рухалася. У верасні 1568 г. вялікакняжацкі камісар Рыгор Рагоза зноў прыехаў ў Задобрычы, каб знайсці абвінавачаных і даставіць у суд. Праўда, заказнік Пашковіч і яшчэ трое найбольш заўзятых задобрыцкіх злодзеяў - Палубочка, Касіла і Паўловіч - зноў разам з багушэвіцкімі збегамі пахаваліся ў лясах ці навакольных сёлах. Астатнія сяляне катэгарычна адмовіліся зяўляцца на суд і адказваць за тых, хто адсутнічае. Камісар мусіў адехаць ні з чым.